Case ID: 1073346
Sentence 7: İddiaçı hesab edir ki, ona “Əmək pensiyaları haqqında” Qanunun 9.8-ci maddəsinə əsasən 55 yaşdan güzəştli şərtlərlə yaşa görə əmək pensiyası təyin edilməli idi. İddiaçı iddia tələbinin dəqiqləşdirilməsi barədə ərizə ilə məhkəməyə müraciət edərək ona “Əmək pensiyaları haqqında” Qanunun 9.8-ci maddəsinə əsasən 55 yaş 6 aydan güzəştli şərtlərlə yaşa görə əmək pensiyasının təyin edilməsi və “Vətəndaşların pensiya təminatı haqqında” Qanunun 17-ci maddəsinin 5-ci bəndinə əsasən pensiya məbləğinin yenidən hesablanaraq yaranmış fərqin birdəfəyə ödənilməsi öhdəliyinin cavabdehin üzərinə qoyulmasını xahiş etmişdir.